Һуғыштан һуң олатайым бухгалтер, әҙерләү пунктында йыйыусы, иҫәпсе, һаҡсы булып эшләй, ревизия комиссияһы ағзаһы була. Күп йыллыҡ намыҫлы хеҙмәте өсөн “Хеҙмәт ветераны” миҙалы менән наградлана. Өләсәйем Нәғимә Ғафи ҡыҙы – тыл ветераны. Һуғыш башланғанда уға 13 йәш булған, ғаиләләрендә биш ҡыҙ тәрбиәләнгәс, хеҙмәт армияһына атаһы ғына киткән. Өләсәйемдең иңенә аслыҡ, яланғаслыҡ, ауыр тормош төшә.